### Beslutningstema

Der skal i punktet besluttes at frigive anlægsmidler til Ejendomsstrategipuljen

### Sagsfremstilling

Tønder Kommune skal udvikle kommunens ejendomme, så de understøtter nuværende og fremtidige behov og krav til kommunens kerneopgaver og -funktioner.

Den samlede ejendomsportefølje skal udnyttes optimalt og forvaltes økonomisk effektivt, samtidig med at der lægges vægt på bæredygtighed, klimaplaner og energioptimeringer.

Der er over en årrække afsat en årlig anlægspulje til ovenstående, som anvendes til at understøtte de strategiske målsætninger, herunder:

1. Optimering af kommunale kvadratmeter
2. Bedre vedligeholdelse
3. Bæredygtige ejendomme

Der er nedsat en styregruppe for ejendomsstrategien, som er gået i gang med konkrete projekter, hvorfor der søges om frigivelse af det korrigerede 2023 anlægsbudget på 3.188.700 kr.

Midlerne skal blandt andet anvendes til:

* Flytning af Højer Børnehave
* Overdragelse af Ballum Skole til [adresse]
* Samling af Ungdomsskolen og Dagplejen på [adresse] 19 i Skærbæk
* Samt løbende opstående arealoptimeringsmuligheder, der besluttes løbende

Der er flere projekter til afklaring i styregruppen, som kommer til politisk beslutning i efteråret 2023 til effektuering i 2024.

### Fagchef for Borger- , Digital- og Ejendomsservice indstiller,

|  |  |
| --- | --- |
| at | der gives en anlægsbevilling på 3.188.700 kr., |
| at | korrigede anlægsbudget 2023 på samlet 3.188.700 kr. frigives, og |
| at | indstillingen videresendes til Økonomiudvalget og Kommunalbestyrelsen |

Beslutning fra Teknik- og Miljøudvalget, 12. september 2023, pkt. 3:
Indstillingen anbefales.

Beslutning fra Økonomiudvalget, 12. oktober 2023, pkt. 8:

Indstillingen anbefales.

Mikael Bech deltog ikke i mødet.

### Beslutning

Indstillingen godkendt.